**DECIZIA ETAPEI DE ÎNCADRARE**

**Nr. din**

Ca urmare a solicitării de emitere a acordului de mediu adresate de **ERHAN VASILE și ERHAN CONSTANTIN**, cu sediul în comuna Pojorâta, sat Pojorâta, str. Peciște, nr. 115, Judetul Suceava, înregistrată la APM Suceava cu nr. 11622/31.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.06.2018, că proiectul **“Construire bazin captare, bazine piscicole și casa păstrăvarului“** propus a fi amplasat în comuna Pojorâta, sat Pojorâta, str. Peciște, nr. 115, jud. Suceava în **situl NATURA 2000 ROSCI0321 Moldova Superioară** nu se supune evaluării impactului asupra mediului şi se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, la pct. 1f). crescătorii pentru piscicultură intensivă.

b) Se propune realizarea următoarelor lucrări:

Amenajarea piscicolă va fi amplasată pe malul stâng al râului Moldova, la cca. 700 m amonte de confluența cu Valea Pojorâtei, respectiv la cca 130 m aval de confluența cu Izvorul Giumalăului, pe un teren cu suprafaţa de 96421 mp.

Incinta 1:

- bazin de captare

- cămin distribuție

- bazin limpezire

Incinta 2:

- bazine piscicole 10 bucăți

Incinta 3:

- corp casa păstrăvarului și incubator

- bazine puiet 10 buc.

- puț de alimentare apă

- bazin vidanjabil.

Alimentarea cu apă:

- pentru alimentarea cu apă menajeră a casei păstrăvarului și apă tehnologică a bazinelor din camera incubare și preșcretere alevini se va realiza un puț propriu cu dimensiunile Dn=0,5 m, H = 10 m .

- alimentarea cu apă a amenajării piscicole se va realiza din r. Moldova, prin intermediul unui canal de aducțiune cu lungimea de 11 m și lățimea de 2,5 m și a unui bazin de captare.

Evacuarea apelor uzate:

- apele uzate menajere vor fi colectate în bazin vidanjabil cu dimensiunile 4x3x3 m.

- apele rezultate de la bazinele de creștere a păstrăvului vor fi descărcate în emisar – r. Moldova.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a) Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI0321 Moldova Superioară.**

b) Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI0321 Moldova Superioară.**

c) Necesitatea stabilirii dacă proiectul propus afectează aria protejată **NATURA 2000 ROSCI0321 Moldova Superioară.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 Şef Serviciu Avize, Acorduri, Autorizaţii

Intocmit